PMIndiaData/PMIndiaSum huggingface dataset:
প্রধানমন্ত্রীনা স্বচ ভারত দিবস মার্ক তৌবগী থৌরমদা ৱা ঙাংখ্রে: স্বচ ভারত মিসন হৌদোকখিবগী ৩শুবা এনিবর্সরি, অমসুং থখায় অমগী স্বচতা হি সেবা লৌইশিনবা

ঙসি প্রধানমন্ত্রী শ্রী নরেন্দ্র মোদীনা স্বচ ভারত মিসন হৌদোকখিবগী ৩শুবা এনিবর্সরি অমসুং থখায় অমগী স্বচতা হি সেবা লোইশিল্লদুনা স্বচ ভারত দিবস মার্ক তৌবগী থৌরমদা ৱা ঙাংখ্রে । ওক্তোবর ২ অসি মহাত্মা গান্ধী অমসুং লাল বহাদুর শাস্ত্রীগী মপোক নুমীৎ পাংথোক্লি হায়না মহাক্না ফোংদোকখি; অমসুং স্বচ ভারতকী ওইবা ঐখোয়গী পান্দম অদুগী মায়কৈরোমদা ঐখোয়না কয়া য়াম্না চংশিল্লবগে হায়বদু মমী তারিবা থৌরম অমনি । চহি অহুমগী মমাংদা মতৌ করম্না স্বচ ভারত মুবমেন্ত হৌদোকখিবগে হায়বদু মহাক্না নৌহৌনা নিংশিংখি, পাক চাওনা নৈননিঙাই ওইবা অদু পনখি । মহাত্মা গান্ধিনা উৎপিরম্বা লম্বী অদু কৈদৌনুংদা অরানবা ওইরোই হায়বদু মহাক্না কনভিন্স তৌই হায়না মহাক্না ফোংদোকখি । মহাক্না হায়খি মদুদি করিগুম্বা মফম অসিদা মায়োক্নবা লৈবা তারগশু কনাগুম্বা অমত্তনা মখোয়দা ইকায়নিঙায় ওইদে । প্রধানমন্ত্রীনা হায়খি মদুদি ঙসিদি প্রজাশিংনা খোঞ্জেল অমত্তা ওইনা লু নানবগী অপাম্বা অদু ফোংদোক্লরে । মহাক্না মখা তাখি মদুদি স্বচতা অসি সরকারগী লুচিংবশিংগী অনিংবা অপাম্বনা ফংবা ঙমলোয়, অদুবু সমায়কী হোৎনবগী খুথাংদা ফংবা ঙমগনি । ময়াম্না শরুক য়ারকপা অসি থাগৎনিঙাইনি হায়না প্রধানমন্ত্রীনা ফোংদোকখি, ঙসিদি স্বচতা অভিয়ান অসি সমাজকী খোংজং অমা ওইরক্লে হায়না মহাক্না মখা তাখি । মহাক্না হায়খি মদুদি হৌজিক ফাওবদা ফংলিবা অসি, ভারত প্রজাগী স্বচহাগ্রাহি অদুগী অচিবমেন্ত অদুশুনি । করিগুম্বা স্বরাজ অসি স্বচহাগ্রাহিনা ফংখিবা ওইরগদি, শ্রেস্থা ভারত অসিশু স্বচহাগ্রাহিনা ফংবা ঙমগনি হায়না প্রধানমন্ত্রীনা ফোংদোকখি । সহরশিংগী স্বচতা রেঙ্কিং অদু পল্লদুনা, মখোয়না পোজিতিব, কম্পিতিতিব এতমোসফিয়ার অমা ওইহল্লে হায়না প্রধানমন্ত্রীনা হায়খি । স্বচতানা আইদিয়াশিংগী রিভোলুসন অমাশু মথৌ তারি; অমসুং চাংদম্নবা অসিনা স্বচতাগী কনসেপ্তা ৱাখল্লোনশিংগী প্লেতফোর্ম অমা পিরি হায়না মহাক্না হায়খি । থখায় অমগী স্বচতা হি সেবাগী মনুংদা কৎথোকপগা লোয়ননা শরুক য়াখিবা মখোয় পুম্নমক অদুবু প্রধানমন্ত্রীনা থাগৎপা ফোংদোকখি; অদুবু পাংথোক্কদবা য়াম্না ৱাৎলি হায়না মখা তাখি । নেস্নেল এসে, পেন্তিং অমসুং ফিল্ম কম্পিতিসনশিংদা মকোক তাখ্রবশিংদা প্রধানমন্ত্রীনা মনাশিং খুৎশিংন্নখি, অমসুং দিজিতেল দিসপ্লে গেলরিদশু ভিজিত তৌখি ।
পি.এম.না গুরী পরবানা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা গুরী পরবানা লাকপদা য়াইফ-পাউজেল পীখ্রে। মহাক্না মীপুম খুদিংমক্তা অনা-অয়েক য়াওদবা অমসুং নুংঙাই-য়াইফবা ওইরসনু হায়না য়াইফ পাউজেল পীখ্রে। ত্বিত অমদা প্রধান মন্ত্রীনা হায়খি; "গুরী পরবানা লাকপদা য়াইফ পাউজেল পীজরি। চহি অসি নুংঙাই য়াইফবা অমসুং অনা-অয়েক য়াওদবা ওইরসনু হায়না ঐহাক্না হায়জরি। লাক্কদৌরিবা চহি অসিদা অদোমগী অনীংবা পুম্নমক থুংবা ওইরসনু।"
পি.এম.না ভাবিনা পতেলনা পেরা তেবল তেনিস্তা ইকাই খুম্ননীংঙাই ওইরবা গোল্দ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহম কম্মনৱেল্থ গেমস ২০২২দা ভাবিনা পতেলনা পেরা তেবল তেনিস্তা ইকাই খুম্ননীংঙাই ওইরবা গোল্দ মেদল লৌরকপদা থাগৎপা ফোঙদোকখ্রে। প্রধান মন্ত্রীনা হায়খি; “ফীদম্নফম ওইরবা @BhavinaOfficialনা ঐখোয়দা চাউথোকচবা পোক্নবা খুদোংচাবা অমগা পীবীরি! মহাক্না পেরা তেবল তেনিস্তকী ইকাই খুম্ননীংঙাই ওইরবা গোল্দ মেদল, মহাক্কী অহানবা সি.দবল্যু.জি. মেদল লৌবা ঙমখ্রে। মহাক্কী মাইপাকপা অসিনা ভারতকী নহারোলশিংনা তেবল তেনিস শান্ননীংবা পোক্নবা ইথিল পীবা ওইরসনু। মহাক্কী তুংগী পুন্সিগীদমক ভাবিনাবু য়াইফ-মঙ্গোল পীজরি।”
প্রধান মন্ত্রীনা হান্নগী প্রধান মন্ত্রী চন্দ্র শেখর জীবু মহাক্কী মপোক কুমওন নুমিৎতা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ভারতকী হান্নগী প্রধান মন্ত্রী চন্দ্র শেখর জীবু মহাক্কী মপোক কুমওন নুমিৎতা ইকাই খুম্নবা উৎখ্রে। শ্রী মোদীনা হায়খি মদুদি চন্দ্র শেখর জী থোইদোক-হেন্দোক্না মগুন লৈবা পর্সোনেলিতী অমা ওইবীরম্মি, দেমোক্রেতিক ভেল্যুদা মহাক্কী ওইবা ফিরেপ অমসুং লাইরবা মুথৎনবা হোৎনবগীদমক মীয়াম্না মহাকপু থাগৎনরি। প্রধান মন্ত্রীনা ত্বীৎ তৌখি; “চন্দ্র শেখর জী থোইদোক-হেন্দোক্না মগুন লৈবা পর্সোনেলিতী অমা ওইবীরম্মি, দেমোক্রেতিক ভেল্যুদা মহাক্কী ওইবা ফিরেপ অমসুং লাইরবা মুথৎনবা হোৎনবগীদমক মীয়াম্না মহাকপু থাগৎনরি। মহাক্না মতম লৈবা খিবিক্তা নমথবিরবা মীওইশিং অমসুং তোখায়না থম্বিরবশিংগীদমক য়াইফনবা হোৎনখি। মহাক্কী মপোক কুমওন নুমিৎতা ইকাই খুম্নবা উৎচরি”।
প্রধান মন্ত্রীনা শ্যামজী কৃষ্ণ ভর্মগী মফমদা মহাক্কী জয়ন্তীনা লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা শ্যামজী কৃষ্ণ ভর্মগী মফমদা মহাক্কী জয়ন্তীনা লাকপদা ইকাই খুম্নবা উৎখ্রে। প্রধান মন্ত্রীনা শ্যামজী কৃষ্ণ ভর্মগী থৌনা লিংজেলগী মরমদা ঙাংবা মহাক্কী ৱারোলসু শেয়র তৌখি। প্রধান মন্ত্রীনা ত্বীৎ তৌখি; "থৌনা ফরবা শ্যামজী কৃষ্ণ ভর্মগী মফমদা মহাক্কী জয়ন্তীনা লাকপদা ইকাইখুম্নবা উৎচরি। মহাক্কুম্বা অকিবা লৈতবা ইমা ভারতীগী মচা অসিনা মহাক্কী মপুন্সিবু ভারত নীংতম্নবগীদমক অমসুং ঐখোয়গী মীয়ামদা থৌনাগী ইথিল চুহন্নবা কত্থোকখি। মহাক্কী থৌনা লিংজেলগী মরমদা ঙাংখিবা ঐহাক্কী ৱারোল অমা শেয়র তৌজরি।"
প্রধান মন্ত্রী, শ্রী নরেন্দ্র মোদী অমসুং রোমেনিয়াগী প্রধান মন্ত্রী, হিস এক্সলেন্সী, শ্রী নিকোলাই-ইয়োনেল চ্যুকা মরক্তা ফোনদা ৱারী শাবা

প্রধান মন্ত্রী, শ্রী নরেন্দ্র মোদীনা ঙসি রোমেনিয়াগী প্রধান মন্ত্রী, হিস এক্সলেন্সী, শ্রী নিকোলাই-ইয়োনেল চ্যুকাগা ফোনদা ৱারী শাখি। প্রধান মন্ত্রীনা হিস এক্সেলেন্সী, শ্রী নিকোলাই-ইয়োনেল চ্যুকাবু হৌখিবা নুমিৎ খরনি অসিদা য়ুক্রেনদগী ভারত মচাশিং অসোই-অঙাম য়াওদনা লৌথোকপদা রোমেনিয়ানা পাংখিবা মতেংগীদমক্তা থাগৎপা ফোংদোকখি। মহাক্না মরু ওইনা ভারত মচাশিংবু ভিজাশিং য়াওদনা রোমেনিয়াদা চংবা য়াহনখিবগী থৌওং অদুবু অমসুং অসোই-অঙাম য়াওহনদনা লৌথোক্নবগীদমক্তা ভারত্তগী অখন্নবা ফ্লাইতশিংদা অয়াবা পীবগীদমক্তা থাগৎপা ফোংদোকখি। প্রধান মন্ত্রীনা লাক্কদবা নুমিৎ খরনি অসিদা লোকেল ওথোরিতীশিংগা খুশম্নদুনা ভারত মচাশিং লৌথোক্নবা হোৎনরিবশিং অদুবু য়েংশিন্নবা মহাক্কী অখন্নবা দুত ওইনা সিভিল এভিয়েশনগী মন্ত্রী, শ্রী জ্যোতিরাদিত্যা এম.সিন্দিয়া থাখিবগী মতাংদসু শ্রী চ্যুকাদা খঙহনখি। প্রধান মন্ত্রীনা য়ুক্রেনদা হৌজিক-হৌজিক থোক্লিবা হিংশাগী থবক অমসুং মীওইবা খুনাইগী মায়োক্তা নংলিবা অৱাবগী মতাংদা মহাক্কী পুক্নিংদা ফাওরিবা নুংঙাইতবা অদুবুসু ফোংদোকখি, অমসুং থোক্লিবা খৎন-চৈনবগী থবকশিং অদুবু য়াম্না থুনা লেপ্নবা অমসুং ৱারী-ৱাতাই শানদুনা শন্দাইননবগীদমক্তা ভারতনা তত্তনা তৌখিবা আপীল অদুবু অমুক্কসু হন্না হায়খি। প্রধান মন্ত্রী মোদীনা লৈবাকশিংগী সোভরেনতী অমসুং তেরিতোরিয়েল ইন্তেগ্রিতীবু ইকাইখুম্নবগী মরু ওইবগী মতাংদসু য়াম্না মরু ওইনা পনখি।
মন্ত্রীমন্দলনা ভারত অমসুং জপানগী মরক্তা “তেক্নিকেল ইন্তর্ন ত্রেনিং প্রোগ্রাম (তিআইতিপি)”দা এমওসি এপ্রুব তৌখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং জপানগী মরক্তা “তেক্নিকেল ইন্তর্ন ত্রেনিং প্রোগ্রাম (তিআইতিপি)”দা “মেমোরেন্দম ওফ কোওপরেসন (এমওসি)” এপ্রুব তৌখ্রে । এমওসি অসি স্কিল দিবলপমেন্ত অমসুং এন্ত্রেপ্রিনরসশিপকী ওনরেবল মিনিস্তরগী ২০১৭কী ওক্তোবর ১৬-১৮গী তোকিও খোংচৎ মনুংদা খুৎয়েক পিননবা থাজবা থম্লি । তেক্নিকেল ইন্তর্ন ত্রেনিং প্রোগ্রাম (তিআইতিপি) অসিনা চহি অহুমদগী মঙা ফাওবগী ওইনা জোব ত্রেনিংগীদমক জপানদা ইন্দিয়ান তেক্নিকেল ইন্তর্নসগীদমক থানবা এম্বিসিয়স প্রোগ্রাম অমনি । মসিনা থাজবা থম্লি মদুদি এমওসি অসিনা স্কিল দিবলপমেন্তকী লমদা লৈবাক অনিগী মরক্তা বাইলেতরেল কোওপরেসনগী লম্বী অমা শেমলগনি ।
পি.এম.না নবেম্বর ১৪দা ত্রিপুরাগী বেনিফিসরী লাখ ১.৪৭ হেনবদা পি.এম.এ.ৱাই.-জি.গী অহানবা ইন্সতোলমেন্ত পীথোক্লগনি

প্রধান মন্ত্রী, শ্রী নরেন্দ্র মোদীনা ২০২১গী নবেম্বর ১৪গী নুথিল পুং অমা তাবা মতমদা ত্রিপুরাগী বেনিফিসরী লাখ ১.৪৭ হেনবদা প্রধান মন্ত্রী আৱাজ য়োজনা – গ্রমিন (পি.এম.এ.ৱাই.-জি.)গী অহানবা ইন্সতোলমেন্ত ভিদিও কনফরেন্সকী খুৎথাংদা পীথোক্লগনি। থৌরম অসিদা লুপা কোতি ৭০০ হেন্না বেনিফিসরীশিংগী বেঙ্ক একাউন্দা হকথেংননা হাপচিল্লগনি। প্রধান মন্ত্রীগী ইন্তর্বেন্সনগী মতুং ইন্না, ত্রিপুরাগী তোপ-তোপ্পা জিও-ক্লাইমেতিক্কী ফিভম য়েংদুনা, ‘কচ্চা’ য়ুমগী ৱাহন্থোক অসি অখন্ননা রাজ্য অসিগী ওইনা হোংদোকখ্রে, হায়রিবা অসিদা ‘কচ্চা’ য়ুমদা লৈরিবা মশিং য়াম্লবা বেনিফিসরীশিং ‘পক্কা’ য়ুম অমা শাননবা মতেং ফংলগনি। কেন্দ্রগী রুরেল দিবলপমেন্ত মন্ত্রী অমসুং ত্রিপুরাগী মুখ্য মন্ত্রীসু থৌরম অসিদা শরুক য়াগনি।
তিকা খ্বাইদগী য়াম্না দরকার ওইবা মীওইশিং হান্না তিকা থাগনি: প্রধান মন্ত্রী

প্রধান মন্ত্রী শ্রী নরেন্দ্র মোদীনা হায়খি মদুদি ভারতকী তিকা থাবগী খোঙজং অসি মীওইবগী মীনুংশি অমসুং মরুওইবা ৱাখল্লোলশিংদা য়ুম্ফম ওইরগা পায়খৎপনি। তিকা খ্বাইদগী য়াম্না দরকার ওইবা মীওইশিং হান্না তিকা থাগনি। লায়না অসি লৌনবা য়াবগী খুদোংথিবা খ্বাইদগী য়াম্না মায়োক্নরিবা মীওইশিং হান্না তিকা থাগনি। ঐখোয়গী দোক্তরশিং, নর্সশিং, হোস্পিতাল সেনিতেন শিন্মীশিং অমসুং পেরা-মেদিকেল স্তাফশিং অহানবা ওইনা তিকা থাগদবনি। সরকার অমসুং লনাইগী হোস্পিতালশিং অনিমক্তা অহানবগী ওইনা খুদোংচাবশিং পীরে। ঙসি ভিদিও কনফরেন্সকী খুৎথাংদা ভারত শীনবা থুংনা কোবিদ-১৯ তিকা থাবগী খোঙজং হৌদোক্লবা মতুংদা প্রধান মন্ত্রীনা ৱা ঙাংখি। প্রধান মন্ত্রীনা হায়খি মেদিকেল স্তাফকী মতুংদা, তঙাইফদবা থবকশিং পাংথোক্লিবা মীওইশিং, লৈবাক অসিগী সেকুরিতি অমসুং লো অমসুং ওর্দরগী থৌদাং লৌরিবা মীওইশিং তিকা থাগনি। ঐখোয়গী সেকুরিতি ফোর্সশিং, পুলিস পর্সোনেলশিং, ফাইয়র ব্রিগেদ, সেনিতসন ৱার্করশিং হান্না খুদোংচাবা পীগনি। মশিং করোর ৩ রোম ওইগনি অমসুং মখোয় তিকা থাবদা চঙবা শেনফম ভারত সরকারনা পুথোক্কনি। তিকা থানবা পাক-চাউনা থৌরাং তৌবগা লোয়ন্না তিকা দোজ অনি মপুংফানা থানবা চেকশিন্নবা প্রধান মন্ত্রীনা মীয়ামদা খঙহনখি। মহাক্না হায়খি দোজশিংগী মরক্তা থা অমগী মতম কান্নগনি। অনিশুবা দোজ কাপ্লবা মতুং চয়োল অনিগী মতুংদা মীওইবগী হকচাংদা কোরোনাদগী ঙাকথোকপা ঙম্বগী শক্তি(ইম্মুনিতি)লৈরক্কদবা মরম্না তিকা থাখ্রবা মতুংদশু মীয়াম্না চেকশিন্না লৈগদবনি। কোরোনাগী মায়োক্তা লান্থেংনবা মতমদা মীয়াম্না উৎখিবা খাংবা কনবা অদুগা চপ মান্নবা থৌওং তিকা থাবা মতম অসিদশু উৎনবা শ্রী মোদীনা মীয়ামদা হায়জখি।
ফাইব স্তার হোতেল অমা শানবগীদমক প্রগতি মৈদান্দা লম মোনিতাইজেসন তৌবগী অয়াবা পীবা

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ফাইব স্তার হোতেল অমগী দিবেলপমেন্ত অমসুং ওপরেসনগীদমক ইন্দিয়া তুরিজম দিবেলপমেন্ত কোর্পোরেসন (আই.তি.দি.সি.) অমসুং ইন্দিয়ান রেলৱে কেতরিং এন্দ তুরিজম কোর্পোরেসন (আই.আর.সি.তি.সি.)না শেমগদবা এস.পি.ভি.গী মায়কৈদা লুপা কোতি ৬১১গী মমল অমদা প্রগতি মৈদান্দা চহী ৯৯গী ফিক্স লীজ হোল্দগী মখাদা একর ৩.৭কী লম ত্রান্সফর তৌনবা থৌরাং অমসুং ইন্দিয়া ত্রেদ প্রমোসন ওর্গনাইজেসন (আই.তি.পি.ও.)বু ওথোরাইজ তৌবদা অয়াবা পীখ্রে। ইন্তর্নেস্নেল এগজিবিসনল এন্দ কনভেন্সন সেন্তর (আই.ই.সি.সি.) প্রোজেক্ত ইমপ্লিমেন্ত তৌবগী থবক খুমাং চাউশিন্না চংশিল্লি অমসুং মসি ২০২০-২১দা মপুং ফানা লোইশিন্নবা মতম লেপ্লে। প্রগতি মৈদান্দা পায়খৎকদৌরিবা হোতেল প্রোজেক্ত অসি অথুবা মতমগী মনুংদা মপুং ফানা লোইশিন্নবা এস.পি.ভি.না দরকার ওইবা খোংথাং পুম্নমক পায়খৎকনি। প্রগতি মৈদানগী অসিগুম্লবা ত্রান্সফোর্মেসন অসিনা চহী খুদিংগী ভিজিতর অমসুং স্মোল ত্রেদর লাখ কয়ানা শরুক য়ারিবা ইন্তর্নেস্নেল ত্রেদ ফেয়ারদসু কান্নবা ফংহল্লগনি।
কার্গিল বিজয় দিবসতা পি.এম.না লান্মীশিংদা শ্রদ্ধাঞ্জলি কৎখ্রে

প্রধান মন্ত্রী শ্রী নরেন্দ্র মোদীনা কার্গিল বিজয় দিবস নুমিত্তা কার্গিলদা লৈবাক্কীদমক থৱায় কৎখ্রবা লান্মীশিংগী মফমদা শ্রদ্ধাঞ্জলি কৎখ্রে‍। ত্বীত অমদা, প্রধান মন্ত্রীনা হায়খিবদা: “মখোয়না কত্থোকখিবা ঐখোয়না নীংশিংলি‍। মখোয়গী থৌনা ঐখোয়না নীংশিংলি‍। ঙসি কার্গিল বিজয় দিবস নুমিৎসিদা লৈবাক্কীদমক মথৱায় কৎখ্রবা মখোয়গী মফমদা ঐখোয়না শ্রদ্ধাঞ্জলি কৎচরি‍। মখোয়না থৌনানা ঐখোয়বু নুমিৎ খুদিং পুক্নিং থৌগৎলি‍। অদুগা মমাং চহিগী ‘মন কি বাত’কী ৱাহৈ খরসু ময়ামদা থমজরি‍।”
প্রধান মন্ত্রী অমসুং ৱেল্সকী প্রিন্সকী মরক্তা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ৱেল্সকী প্রিন্সকা তেলেফোন্দা ৱারী শানখ্রে। লুচিংবা অনিমক্না হৌজিক চত্থরিবা কোবিদ-১৯ লাইচৎকী মতাংদা খন্ন-নৈনখি। প্রধান মন্ত্রীনা হৌখিবা নুমিৎ খরা অসিদা য়ু.কে.দা মীওইশিং লৈখিদবদা অৱাবা ফোংদোকখি। মহাক্না হিজ রোয়েল হাইনেসকী ফিভম ফগৎলকপদা অপেনবা ফোংদোকখি অমদি মফমদা মতম শাংনা হকচাং ফনা লৈনবা য়াইফ-পাউজেল পীখি। প্রিন্সনা লাইচৎ থেংনবদা মরুওইবা থৌদাং লৌরিবা নেস্নেল হেল্থ সর্বিসকী মীহুৎ কয়া য়াওনা য়ু.কে.দা লৈরিবা ইন্দিয়ন দাইস্পোরাগী মীহুৎশিংবু থাগৎপা ফোংদোকখি। মহাক্না য়ু.কে.দা ইন্দিয়ন কম্ম্যুনিতীগী রিলিজিয়স অমসুং সোসিয়েল ওর্গনাইজেসনশিংনা মশাগী ওইজবা থিদনা থবক তৌরিবশিং অদুসু পনখি। প্রিন্সনা হৌজিক ওইরিবা ক্রাইসিস অসিগী মনুংদা ভারত্তা পন্দুনা লৈরিবা য়ু.কে.গী নাগরিকশিংদা পীরিবা তেংবাংগীদমক প্রধান মন্ত্রীবু থাগৎপা ফোংদোকখি। প্রধান মন্ত্রীনা প্রিন্সপু মতম পুম্নমক্তা অয়ুর্বেদতা পুক্নিং চংবগীদমক থাগৎপা ফোংদোকখি। মহাক্না অতেনবা এনিমেসন ভিদিওগী থোংদা বেসিক যোগ এক্সরসাইজ তম্বীনবগী পান্দমদা হন্দক্তা লৌখৎখিবা ভারতকী অনৌবা খোংথাং অদু শন্দোক্না পনখি অমদি ইম্ম্যুনিতী হেঙ্গৎহন্নবা অরাইবা হোম-মেদ ত্রেদিস্নেল রেমেদীশিং পাউদমখি। প্রিন্সনা অখন্ননা হৌজিক ওইরিবা ফিভম অসিদা হকশেল অমসুং য়াইফবা হেঙ্গৎহন্নবগীদমক অনৌবা খোংথাংশিং অসিগী পোতেন্সিয়েলদা অপেনবা ফোংদোকখি।
প্রধান মন্ত্রীনা জনুৱারী ২৮দা করিয়প্পা গ্রাউন্দদা এন.সি.সি. পি.এম. রেলীদা ৱা ঙাংগনি

প্রধান মন্ত্রী, শ্রী নরেন্দ্র মোদীনা নই দিল্লীগী করিয়প্পা গ্রাউন্দদা জনুৱারী ২৮, ২০২২গী নুংথিলগী পুং ১২দা পাংথোক্কদবা নেস্নেল কেদেত কোর পি.এম. রেলীদা ৱা ঙাংগনি। রেল্লী অসিনা চহি খুদিংগী জনুৱারী ২৮দা পাংথোকপা এন.সি.সি. রিপব্লিক দে কেম্প লোইশিনবগী থৌরম্নি। প্রধান মন্ত্রীনা থৌরম অসিদা গার্দ ওফ হোনর য়েংশিনগনি, এন.সি.সি. কন্তিঞ্জেন্তকী মার্চ পাস্তপু হঙ্গৎনা য়েংশিনগনি অমসুং এন.সি.সি. কেদেতশিংনা মখোয়গী আর্মীগী এক্সন, লৈবাক্তা শিত্তুনা চৎপা, মাইক্রোলাইত পাইবা, পেরাসেলিংদা হৈ শিংবা উৎপগা লোয়ননা মখোয়না পাংথোকপা কলচরেল প্রোগ্রাম কয়াসু মিৎয়েং তাগনি। খ্বাইদগী ফবা কেদেতনা প্রধান মন্ত্রীগী মাইকৈদগী মেদল অমসুং বেতন ফংগনি।
মন্ত্রীমন্দলনা মোতোর ভেহিকল্স (এমেন্দমেন্ত) বিল, ২০১৯দা এমেন্দমেন্তশিংগী মতাংদা ইনফোর্মেশন খঙহনখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রাজ্য সভানা পাস তৌখিবা মোতোর ভেহিকল্স (এমেন্দমেন্ত) বিল, ২০১৯দা মুব তৌখিবা এমেন্দমেন্তশিংগী মতাংদা ইনফোর্মেশন খঙহনখ্রে। এমেন্দমেন্তশিং অসিনা কেন্দ্র সরকারনা নেস্নেল ত্রান্সপোর্ত পোলিসী ফোর্মুলেত তৌবা অমদি গুদস অমসুং পেসেঞ্জরশিংগী নেস্নেল, মল্তিমোদেল অমসুং ইন্তর-স্তেত ত্রান্সপোর্তেসনগীদমক স্কিমশিং শেম্বা মতমদা রাজ্য সরকারশিং পুল্লপ পুন্সিলহল্লগনি। য়ুমফম মোতোর ভেহিকল্স (এমেন্দমেন্ত) বিল, ২০১৯ অসি লোক সভাদা অমুক হন্না পুথোক্নবগীদমক মন্ত্রীমনদলনা ২০১৯গী জুন ২৪দা পাংথোকপা মসিগী মীফমদা অয়াবা পীখি। মোতোর ভেহিকল্স (এমেন্দমেন্ত) বিল, ২০১৯ অসি লোক সভাদা ২০১৯গী জুলাই ২৩দা পাস তৌখি। তুংদা বিল অসি রাজ্য সভাদা খন্ননবগীদমক ২০১৯গী জুলাই ৩১দা পুখৎখি। বিল অসি ওফিসিয়েল এমেন্দমেন্তশিংগা লোয়ননা রাজ্য সভানা ২০১৯গী জুলাই ৩১দা পাস তৌখি। মখা তারকপদা এমেন্দমেন্তশিং অসি লোক সভাগী মাংদা থমখি অমদি ২০১৯গী ওগস্ত ৫দা লোক সভাদা পাস তৌখি।
মন্ত্রীমন্দলনা তরাতরুকশুবা লোক সভা থুপচিনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ঙসি ১৮.০৫.২০১৪দা চৎনবা হৌখিবা তরাতরুকশুবা লোক সভা থুপচিন্নবা রাস্ত্রপতিদা লানখৎনবা ৱারেপ অদু অয়াবা পীখ্রে। য়ুম্ফম: সংবিধানগী আর্তিকল ৮৩(২)দা মসি পল্লি মদুদি লোক সভা, অথুবা মতমদা থুপচিন্দবা তারগদি, মসিগী অহানবা মীফমগীদমক এপোইন্ত তৌখিবা তারিক্তগী চহী মঙা ফাওবা চত্থগনি। তরাতরুকশুবা লোক সভাগী অহানবা মীফম ২০১৪গী জুন ৪দা পাংথোকখি, মদুদা মেম্বরশিং ৱাশক লৌখি অমদি অধিকার শিন্নখি। মরম অদুনা রাস্ত্রপতিনা মসি মাংজৌননা মুথৎতবা তারগসু হৌজিক লৈরিবা লোক সভাগী মতম ২০১৯গী জুন ৩দা লোইরে। মীখলগী অরোইবা তারিকশিং, কন্সতিত্যুসনগী তারিকশিং, অহানবা মীফম অমসুং তর্মগী মতম লোইবা অমদি অহানবা লোক সভাদগী তরামঙাশুবা লোক সভা ফাওবা থুপচিনখিবা উৎপা স্তেতমেন্ত অমা মখাদা পীরি। মীখলগী তারিক, কন্সতিত্যুসন, অহানবা সেত্তিং, তর্মগী মতম লোইবা অমদি লোক সভা থুপচিনবা (অহানবদগী তরামঙাশুবা লোক সভা ফাওবা) লোক সভা মীখলগী অরোইবা তারিক কন্সতিত্যুসনগী তারিক অহানবা সেত্তিংগী তারিক তর্মগী মতম লোইবগী তারিক (সংবিধানগী আর্তিকল ৮৩(২)) থুপচিনবগী তারিক ১ ২ ৩ ৪ ৫ ৬ অহানবা ২১.০২.১৯৫২ ০২.০৪.১৯৫২ ১৩.০৫.১৯৫২ ১২.০৫.১৯৫৭ ০৪.০৪.১৯৫৭ অনিশুবা ১৫.০৩.১৯৫৭ ০৫.০৪.১৯৫৭ ১০.০৫.১৯৫৭ ০৯.০৫.১৯৬২ ৩১.০৩.১৯৬২ অহুমশুবা ২৫.০২.১৯৬২ ০২.০৪.১৯৬২ ১৬.০৪.১৯৬২ ১৫.০৪.১৯৬৭ ০৩.০৩.১৯৬৭ মরিশুবা ২১.০২.১৯৬৭ ০৪.০৩.১৯৬৭ ১৬.০৩.১৯৬৭ ১৫.০৩.১৯৭২ *২৭.১২.১৯৭০ মঙাশুবা ১০.০৩.১৯৭১ ১৫.০৩.১৯৭১ ১৯.০৩.১৯৭১ ১৮.০৩.১৯৭৭ *১৮.০১.১৯৭৭ তরুকশুবা ২০.০৩.১৯৭৭ ২৩.০৩.১৯৭৭ ২৫.০৩.১৯৭৭ ২৪.০৩.১৯৮২ *২২.০৮.১৯৭৯ তরেৎশুবা ০৬.০১.১৯৮০ ১০.০১.১৯৮০ ২১.০১.১৯৮০ ২০.০১.১৯৮৫ ৩১.১২.১৯৮৪ নিপালশুবা ২৮.১২.১৯৮৪ ৩১.১২.১৯৮৪ ১৫.০১.১৯৮৫ ১৪.০১.১৯৯০ ২৭.১১.১৯৮৯ মাপলশুবা ২৬.১১.১৯৮৯ ০২.১২.১৯৮৯ ১৮.১২.১৯৮৯ ১৭.১২.১৯৯৪ *১৩.০৩.১৯৯১ তরাশুবা ১৫.০৬.১৯৯১ ২০.০৬.১৯৯১ ০৯.০৭.১৯৯১ ০৮.০৭.১৯৯৬ ১০.০৫.১৯৯৬ তরামাথোইশুবা ০৭.০৫.১৯৯৬ ১৫.০৫.১৯৯৬ ২২.০৫.১৯৯৬ ২১.০৫.২০০১ *০৪.১২.১৯৯৭ তরানিথোইশুবা ০৭.০৩.১৯৯৮ ১০.০৩.১৯৯৮ ২৩.০৩.১৯৯৮ ২২.০৩.২০০৩ *২৬.০৪.১৯৯৯ তরাহুমদোইশুবা ০৪.১০.১৯৯৯ ১০.১০.১৯৯৯ ২০.১০.১৯৯৯ ১৯.১০.২০০৪ *০৬.০২.২০০৪ তরামরিশুবা ১০.০৫.২০০৪ ১৭.০৫.২০০৪ ০২.০৬.২০০৪ ০১.০৬.২০০৯ ১৮.০৫.২০০৯ তরামঙাশুবা ১৩.০৫.২০০৯ ১৮.০৫.২০০৯ ০১.০৬.২০০৯ ৩১.০৫.২০১৪ ১৮.০৫.২০১৪ তরাতরুকশুবা ১২.০৫.২০১৪ ১৮.০৫.২০১৪ ০৪.০৬.২০১৪ ০৩.০৬.২০১৯ তরাতরেৎশুবা ১৯.০৫.২০১৯ * 1. মরক্কী মীখল পাংথোকখিবা, মীখলগী মাংওইননা থুপচিনখিবাশিং। 2. কলম (২) য়াওরিবা মীখলগী অরোইবা তারিকশিং অসি ইলেক্সন কমিসনগী রিপোর্তশিংদা য়ুমফম ওইবনি।
সুজলোন ইনর্জি লিংখৎলম্বা শ্রী তুলসি তান্তি লৈখিদবদা প্রধান মন্ত্রীনা অৱাবা ফোঙদোকখ্রে

অহল ওইরবা ললোনবা অমসুং সুজলোন ইনর্জি লিংখৎলম্বা শ্রী তুলসি তান্তি লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোঙদোকখ্রে। ত্বিৎ অমদা প্রধান মন্ত্রীনা হায়খি: শ্রী তুলসি তান্তি ভারতকী শেন-থুম চাউখৎনবা অমসুং মখা তানা তুংকোইনা চাউখৎনবা ঐখোয়গী লৈবাক্কী থবকশিং মপাঙ্গল কনখৎহনবদা মতেং পাংখিবা মাঙজিল থাবা ললোনবা অমনি। মহাক্না মতম চাদনা লৈখিদবদা অৱাবা ফাওহল্লে। মহাক্কী ইমুং-মনুং অমসুং মরুপ-মপাংশিংগী অৱাবদা শরুক য়াজরি। ঔম শান্তি”।
প্রধান মন্ত্রীনা রাম নবমীগী থৌরমদা জুনাগরগী গথীলাদা লৈবা উমিয়া মাতা লাইশঙগী ১৪শুবা হৌদোকখিবা নুমিত্তা ৱা ঙাংগনি

প্রধান মন্ত্রীনা রাম নবমীগী থৌরম মরী লৈননা গুজরাতকী জুনাগরগী গথীলাদা লৈবা উমিয়া মাতা লাইশঙগী ১৪শুবা হৌদোকখিবা নুমিৎ পালন তৌবগী থৌরমদা এপ্রিল ১০, ২০২২গী নুংথিল ১ তাবা মতমদা ভিদিও কনফরেন্সিংগী খুত্থাংদা ৱা ঙাংগনি। লাইশঙ অসি প্রধান মন্ত্রী, শ্রী নরেন্দ্র মোদীনা গুজরাতকী মুখ্য মন্ত্রী ওইরিঙৈদা ইং ২০০৮দা শঙ্গাখিবনি। প্রধান মন্ত্রীনা ইং ২০০৮দা পীখিবা পাউতাক্কী মতুং ইন্না, লাইশঙগী ত্রস্তনা মখোয়গী থৌওংশিংবু খুন্নাই অমসুং হকশেলগা মরী লৈনবা তোঙান-তোঙানবা থবকশিংদা পাকথোক চাউথোকহনবগা লোয়ননা শেল পায়জদবা অনাবশিংগীদমক্তা লেম্না কেতরেক্ত লাইয়েংবা অমসুং অয়ুর্বেদগী হিদাকশিং লেম্না পীবগী থবকসু পায়খৎলি। ইমিয়া ইমা অসিবু করাবা পাতিদারশিংগী শাগৈগী লাই নত্ত্রগা কুলদেবী হায়না লৌনৈ।
নেসনেল গেমস শরুক য়ারিবশিংগী মরক্তা গরবা পাম্নবদা প্রধান মন্ত্রীনা হরাওবা ফোঙদোকখ্রে

প্রধান মন্ত্রী শ্রী নরেন্দ্র মোদীনা হায়খ্রে শান্নবগী থৌরম অসিনা তোঙান-তোঙানবা কলচরশিং মশক খঙনবগী খুদোংচাবা শান্নরোয়শিংদা পীরে। স্পোর্তস ওথোরিতি ওফ ইন্দিয়াগী ত্বিৎ অমগী পাউখুমদা, প্রধান মন্ত্রীনা ত্বিৎ তৌখি: “শান্নবগী থৌরমশিং অসি য়াম্না নুংঙাই মরমদি তোঙান-তোঙানবা কলচরশিং মশক খঙনবগী খুদোংচাবা শান্নরোয়শিংদা পীরে। নেসনেল গেমস শরুক য়ারিবশিংগী মরক্তা গরবা পাম্নবা উবদা হরাওই”।
শাংহাই কোওপরেসন ওর্গনাইজেসন (এস.সি.ও.)গী মেম্বর স্তেৎশিংগী ওথোরাইজ বোদীশিংগী মরক্তা লৈরিবা নহারোলগী থবক-থৌরমশিংদা তেংবাংনবগী য়ানচেবু কেবিনেৎনা অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেতকী মফমদা শাংহাই কোওপরেসন ওর্গনাইজেসন (এস.সি.ও.)গী মেম্বর স্তেৎশিংগী ওথোরাইজ বোদীশিংগী মরক্তা লৈরিবা নহারোলগী থবক-থৌরমশিংদা তেংবাংনবগী থৌওংগা মরী লৈননা শাংহাই কোওপরেসন ওর্গনাইজেসনগী মেম্বর স্তেৎশিংগী মরক্তা য়ানচে খুৎয়েক পীনখিবগী ৱারোল পাউদমখ্রে। নহারোলগী থবক-থৌরমশিংদা তেংবাংনবগা মরী লৈননা শাংহাই কোওপরেসন ওর্গনাইজেসন (এস.সি.ও.)গী মেম্বর স্তেৎশিংগী মরক্তা ১৭/৯/২০২১দা য়ানবা পুরকখিবগী মতুং ইন্না, হায়রিবা য়ানচে অসিদা ভারত সরকারগী য়ুথ এফিয়র্স অমসুং স্পোর্তকী ইকায় খুম্ননীংঙাই ওইরবা মন্ত্রীনা খুৎয়েক পীখি। এস.সি.ও. সেক্রেতরিএৎকী থবক থৌরম পাংথোকপগী ওফিসিএল ওইবা লোন্না রসিয়ন অমসুং চাইনীজনা ওইবনি। তেংবাংনবগী হীরমদা মনুং চনবশিংদি: স্তেত য়ুথ পোলিসীবু থবক্তা ওন্থোক্লিবা য়ুথ অমসুং য়ুথ পব্লিক ওর্গনাইজেসন (এসোসিএসন)গা লোয়ননা পায়খৎলিবা থবকশিংদা তেংবাংনবগী চাং হেনগৎহনবগা লোয়ননা মালেমগী ওইনা নহারোলশিংনা তেংবাংনবা হেনগৎহন্নবা পান্দম থম্বা শৌগৎপগী অতোপ্পা থৌওংশিংনি। তেংবাংবগী লমদা নহারোলগা মরী লৈনবা থবক্কা মরী লৈনবা প্রোফেস্নেল স্তাফশিংগী ত্রেনিং; স্তেত য়ুথ পোলিসী অমসুং নহারোলগী খোঙথাংশিংদা শৌগৎপগী থবকশিংদা শরুক য়াবা সাইন্তিফিক, রিফরেন্স অমসুং মেথোদোলোজিকেল মেতরিএল, স্তেত বোদী, য়ুথ পব্লিক ওর্গনাইজেসন, অতোপ্পা ওর্গনাইজেসন অমসুং এসোসিএসনশিংগী ৱর্ক এক্সপেরিএন্স লান্নবা; মাঙহন-তাকহনবা য়াবা থৌওংশিংদা নহারোলশিংবু শরুক য়াহন্দনবা পায়খৎপা হীরমশিংদা রিসর্চকী থবক পায়খৎপা; নহারোলশিংগী থবক ফংবা অমসুং য়াইফ য়ুম্বালগী ফিভম হেন্না ফগৎহন্নবা ওন্তোপ্রিনরশিপ অমসুং ইন্নোভেতিব প্রোজেক্তশিংদা নহারোলশিংবু শরুক য়াহনবগী পান্দম থম্বা ইকোনোমিক অমসুং হ্যুমেনিতরিয়নগী পুন্না পাংথোকমিন্নবা থৌওংশিং খুমাং চাউশিলহনবা; এস.সি.ও. য়ুথ কাউন্সিলগী থবক-থৌরমশিংবু শৌগৎপগী থৌওং কয়াসু মখা তানা মনুং চল্লি। য়ানচে অসিগী পান্দমদি অমনা অমবু থাজবগী চাং, মরুপ-মপাং ওইবগী মরী অমসুং এস.সি.ও. মেম্বর স্তেতশিংগী নহারোলশিংগী মরক্তা তেংবাংনবগী চাং হেনগৎহনবা; নহারোলশিংগী মরক্তা তেংবাংনবগী থৌওংদা চাউখৎপা পুরক্নবা হোৎনবগী থৌওংবু এস.সি.ও. মেম্বর স্তেতশিংগী মরক্তা লৈরিবা নুংশি-চান্নবগী মরীবু হেন্না চেৎশিলহন্নবা ইলিমেন্ত অমা ওইনা শকখঙবা; মালেমগী এক্সপেরিএন্সতা য়ুম্ফম ওইদুনা নহারোলগী মরক্তা তেংবাংনবগী ফিভম্বু মখা তানা চাউখৎহনবনি।
প্রধান মন্ত্রী নবেম্বর ১৩দগী ১৪ফাওবাব্রাজিলদা ব্রিক্স মীফম শরুক য়াগনি

২০১৯গী নবেম্বর ১৩-১৪দা ব্রাজিলগী ব্রাসিলিয়াদা পাংথোক্কদবা ১১শুবা ব্রিক্স মীফমদা প্রধান মন্ত্রী নরেন্দ্র মোদী শরুক য়াগনি। চহি অসিগী ব্রিক্স মীফমগী থিমদি “অনৌবা তুংলমচৎ অমগীদমক শেন-থুমগী ফিবম ফগৎহনবা” হায়বনি। প্রধান মন্ত্রী নরেন্দ্র মোদীনা ব্রিক্স মীফম শরুক য়াবা অসি হন্দক্কী অসিনা তরুকলক শুবনি। অহানবা ব্রিক্স মীফম ২০১৪দা ব্রাজিলগী ফোরতালেজাদা পাংথোকখি। লৈবাক মঙাগী ললোন-ইতিক্কী মীওইশিং শরুক য়াগদৌরিবা ব্রিক্স বিজিনেস ফোরম শরুক য়ানবা ভারতকী মশিং য়াম্লবা ললোন-ইতিক্কী মীহুৎ কাংবু অমা শরুক য়ারবা য়ারি। ব্রিক্স বিজিনেস ফোরম লোইশিনবগী থৌরম অমসুং ১১শুবা ব্রিক্স সমিৎকী লোইশিনবা অমসুং প্লেনারি মীফমশিং শরুক য়াবগী মথক্ত প্রধান মন্ত্রীনা রুসিয়াগী প্রসিদেন্ত ব্লাদিমির পুতিন অমসুং চাইনাগী প্রসিদেন্ত সি জিনপিংগা লোয়ন্না নাকল অনিগী ওইবা মীফমশিং পাংথোক্কনি। লোইশিনবগী মীফমদা, হৌজিক্কী মালেম অসিদা লৈবাক অমনিগী মনিংতম্বা শীজিন্নবদা থেংনরিবা খুদোংচাবশিং অমসুং শিংনবগী মতাংদা খন্নগনি। মসিগী মতুংদা ব্রিক্স প্লেনারি মীফমদা লুচিংবশিংনা ব্রিক্স লৈবাকশিংগী শেন-থুম চাউখৎনবা ব্রিক্স মতেং পাংনবগী মতাংদা খন্নগনি। তুংদা, ব্রাজিলিয়ন ব্রিক্স বিজিনেস কাউন্সিল অমসুং অনৌবা দিবেলপমেন্ত বেঙ্কগী প্রসিদেন্তনা পাউদমশিং পীগদৌরিবা ব্রিক্স লুচিংবশিংগী ব্রিক্স বিজিনেস কাউন্সিলদা প্রধান মন্ত্রী শরুক য়াগনি। তুংদা, ললোন-ইতিক চাউখৎহন্নবা লৈরিবা লুপশিংগী মরক্ত ব্রিক্স এম ও য়ু অমা খুৎয়েক পীনগনি। মীফমগী অরোইবদা লুচিংবশিংনা অপুনবা দিক্লারেসন অমা ফোংগনি। মালেমগী অপুনবা মশিংগী চাদা ৪২ ওইবা চাউখৎলক্লিবা অচৌবা ইকোনোমি ৫ পুন্দুনা ব্রিক্স শেম্লি, মসিদা মালেমগী জি দি পিগী চাদা ২৩ লৈরি অমসুং মালেমগী ললোন-ইতিক্কী চাদা ১৭ পাংথোক্লি। ব্রিক্সনা ললোন-ইতিক, ফাইনান্স, হকশেল, এজুকেসন, সাইন্স, তেক্নোলোজী, লৌউ-শিংউ, কম্যুনিকেসন অমসুং আই তিগী লমদা লৈবাকশিংনা পাম্নবা মওংদা মতেং পীনরি।
প্রধান মন্ত্রীনা জম্মু অমসুং কশ্মীরদগী লাকপা অপনী পার্তীগী মীওই ২৪না শাবা মীহুৎ কাংবুগা উনখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীগী লোক কল্যান মার্গতা শ্রী অলতাফ বুখারীনা লুচিংবা জম্মু অমসুং কশ্মীরদগী লাকপা অপনী পার্তীগী মীওই ২৪না শাবা মীহুৎ কাংবু অমগা উনখ্রে। ৱারী শানখিবা অদুদা প্রধান মন্ত্রীনা জম্মু-কশ্মীরদা অহোংবা পুরকপদা মীয়াম্না শরুক য়ানবা ৱাফম থমখি অমদি মীয়ামদা খোঞ্জেল পীরিবা এদমিনিস্ত্রেসনগী মরুওইবদা অকনবা ৱাফম থমখি। প্রধান মন্ত্রীনা মসিমসু হায়খি মদুদি পোলিতিকেল ইন্তিগ্রেসনগী খোংজেল য়াংনা চংশিল্লিবা থৌওংগী খুত্থাংদা লমদম অসিদা দেমোক্রেসী হেন্না চেৎশিলহনবা ঙমগনি। নহাশিংদা শক্তি শিন্নবগী মতাংদা ঙাংলদুনা প্রধান মন্ত্রীনা হায়খি মদুদি নহাশিংনা জম্মু অমসুং কশ্মীরগী দিবেলপমেন্তকীদমক কেতলাইতিক এজেন্তগুম্না এক্ত তৌগদবনি। জম্মু অমসুং কশ্মীরগী হিরম খুদিংমক্তা অহোংবা পুরক্নবা নহাশিংগীদমক স্কিল দিবেলপমেন্ত অমসুং অনৌবা এম্প্লোইমেন্তকী খুদোংচাবা শেমগৎপগী মরুওইবা অদু মহাক্না ফোংদোকখি। প্রধান মন্ত্রীনা মীহুৎ কাংবু অদুদা থাজবা পীখি মদুদি সরকারনা ইনফ্রাস্ত্রকচর দিবেলপমেন্তদা অহেনবা মিৎয়েং থম্বা অমসুং তুরিজমগুম্বা সেক্তরশিংদা অনৌবা ইনবেস্তমেন্ত খুদোংচাবশিং শেংগৎপগী থোংদা রিজন অসিগী ইকোনোমিক দিবেলপমেন্ত পুরক্নবা ৱাফম থম্লি। জম্মু অমসুং কশ্মীরনা মায়োক্নরিবা হিরম খুদিংমক ৱারোইশিন পুরক্নবা সরকারনা মপুং ফানা শৌগৎলি হায়না মহাক্না থাজবা পীখি। প্রধান মন্ত্রীনা মীহুৎ কাংবু অদুগা লোয়ননা দেমোগ্রাফিক চেঞ্জেস, দেলিমিতেসন এক্সর্সাইজ অমসুং স্তেত দোমিসাইল পীবা অসিনচিংবশিংগা মরী লৈনবা তোঙান-তোঙানবা ইশুশিংদা ৱারী শানখি। পর্লিয়ামেন্তদা মহাক্না থমখিবা ৱাফম অদু ফোংদোক্লদুনা প্রধান মন্ত্রীনা হায়খি মদুদি সরকারনা কাংলুপ খুদিংমক্কী মীওইশিংগা পুন্দুনা জম্মু অমসুং কশ্মীরগীদমক স্তেত হুদকী আশা অদু অথুবা মতমদা মপুং ফাহন্নবগীদমক থবক তৌগনি। অপনী পার্তীগী প্রসিদেন্ত শ্রী অলতাফ বুখারীনা হায়খি মদুদি ২০১৯গী ওগস্ত ৫দা আর্তিকল ৩৭০ অমসুং আর্তিকল ৩৫-এ মুত্থৎনবা ৱারেপ লৌখিবা মতম অদু জম্মু অমসুং কশ্মীরগী পুৱারীদা ঈশিংদা চেন্থখিবা মীকুপ অমা ওইখি। মীহুৎ কাংবু অদুনা প্রধান মন্ত্রীবু জম্মু অমসুং কশ্মীরগী দিবেলপমেন্তকী মায়কৈদা হোৎনরিবশিং অদুগীদমক মহাকপু থাগৎপা ফোংদোকখি। মখোয়না রিজন অসিদা শান্তি অমসুং তংদু লৈতাবা ঙাক্তুনা থম্বগী মায়কৈদা সরকার, সেক্যুরিতী এজেন্সীশিং অমসুং জম্মু অমসুং কশ্মীরগী মীয়াম্না হোৎনরিবা অদুবুসু থাগৎপা ফোংদোকখি।
এপ্রিল ৩০দা পাঙথোক্কদবা মুখ্য মন্ত্রী অমসুং হায় কোর্তকী চীফ জস্তিসশিংগী অপুনবা মীফম হৌদোকপদা পি.এম.না ৱা ঙাঙগনি

প্রধান মন্ত্রী শ্রী নরেন্দ্রনা এপ্রিল ৩০, ২০২২গী অয়ুক পুং ১০ তাবা মতমদা নই দিল্লীগী বিজ্ঞান ভবন্দা পাঙথোক্কদবা মুখ্য মন্ত্রীশিং অমসুং হায় কোর্তকী চীফ জস্তিসশিংগী অপুনবা মীফম হৌদোকপগী থৌরমদা শরুক য়াগদৌরি‍। থৌরমদুদা মহাক্না ৱা ঙাঙগদৌরি‍। অপুনবা মীফম অসি একজেক্যুতিব অমসুং জুদিসিয়রী অনি পুনশিন্নদুনা লায়না অমদি নুংঙাইগদবা মওংদা অচুমবা ৱায়েল ফংহন্নবা পথাপ শেম্নবা অমদি ৱায়েল পথাপ্তা থেংনরিবা শিংনবশিং লাকশিন্নবা খোঙথাঙশিং খন্ননবা থৌরম অমনি‍। মমাঙগী অসিগুমবা কন্ফরেন্স অসি ২০১৬দা পাঙথোকখি‍। মদুগী মতুংদগী লৈঙাক্না ইনফ্রাস্ত্রকচর ফগৎহন্নবা অমসুং ইকোর্ত মিসন মোদ প্রোজেক্তকী মখাদা কোর্তকী থবক থৌওংশিংদা দিজিতেল তেক্নোলোজী শীজিন্ননবগী থৌরাং কয়া লৌখৎখ্রে‍।